Nikola Eiersa

Nikola Eiersa (Nichole Ayers), dzimtais uzvārds Stilvela (Stilwell; dzimusi ) ir ASV matemātiķe, Gaisa spēku majore, iznīcinātāju pilote, NASA astronaute.

 Dzīves gaitu sākums un izglītība 
Nikola Stilvela piedzima  Kalifornijas štata Sandjego. Viņai ir dvīņu māsa Sidnija (Cydnee).

2011. gadā Stilvela ASV Gaisa spēku akadēmijā ieguva bakalaura grādu matemātikā.
2004. gadā Raisa Universitātē viņa ieguva maģistra grādu skaitļošanas un lietišķajā matemātikā.

 Dienests Gaisa spēkos 
2014. gadā Nikola Stilvela pabeidza lidojumu apmācību un lidoja ar T-38 agresoru eskadriļā Lenglijas Gaisa spēku bāzē. Vēlāk viņa Lenglijā kļuva par T-38 lidojumu instruktori, nodrošinot apmācību lidojumus pret nosacītiem pretiniekiem lidotājus, kuri apguva F-22 Raptor.

2018. gadā viņa pabeidza F-22 Raptor pilota pamatapmācību, pēc tam ieguva F-22 Raptor instruktora pilota kvalifikāciju. Viņa ir veikusi vairāk nekā 200 stundu ilgus kaujas lidojumus virs Irākas un Sīrijas operācijas 'Inherent Resolve ("Neatlaidīgs lēmums") ietvaros.

2020. gadā Nikola apprecējās ar Džastinu Eiersu.
Laikā, kad viņu izraudzījās par astronauta kandidāti, Nikola Eiersa bija 90. iznīcinātāju eskadriļas operāciju direktora asistente Elmendorfas Gaisa spēku bāzē.

 Kosmiskā karjera 
2021. gada 6. decembrī Nikola Eiersa tika uzņemta NASA 23 astronautu grupā. 2024. gada 5. martā viņa pabeidza astronautu vispārējo sagatavošanas kursu.

Nikolas Eiersas pirmais kosmiskais lidojums sākās 2025. gada 14. martā, ar kosmosa kuģi SpaceX Crew-10'' dodoties uz Starptautisko kosmosa staciju. Viņa bija 72. un 73. ekspedīcijas lidojuma inženiere. Uz zemes atgriezās 9. augustā.

 Kosmisko lidojumu kopsavilkums 
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes SpaceX Crew-10   Enna MakleinaTakuja OnišiKirils Peskovs Pilote 147 d 16 h 29 min SKS-72, SKS-73

 Iziešanas kosmosā 
MisijaSlūžu kameraKosmonauti Sākums (UTC)BeigasIlgums Darbība SKS-73 Quest Enna MakleinaNikola Eiersa  13:05 18:49 5 h 44 min Kosmonautes pārvietoja sakaru antenu, uzstādīja montāžas kronšteinu izvelkamajam saules bateriju panelim Roll Out Solar Array, uzstādīja adaptera kabeli, lai nodrošinātu barošanu no P6 kopnes uz Krievijas segmentu, un izņēma skrūves no mikrometeoroīdu pārsega.

 Ārējās saites 

 NASA Astronaut Nichole Ayers NASA 
 Николь Риа Стилуэлл "Вейпор" Эрс astronaut.ru 

Kategorija:ASV astronauti
Kategorija:NASA astronauti
Kategorija:Kosmonautes